[{"text_idx": "#000002", "text": "En la 90-aj jaroj de la pasinta jarcento aperis ebleco aliri la arkivojn de KGB (Komitato pri la S\u0302tata Sekureco). La persekutoj kontrau\u0306 esperantistoj en Sovetio antau\u0306 la Dua mondmilito estis esploritaj kaj konfirmitaj dokumente.\nMikaelo Brons\u0302tejn en la nova romano pentras la eventoric\u0302an epokon dudek jarojn longan inter 1918 kaj 1938. Dum tiuj jaroj estis kreita kaj evoluinta Sovetrespublikara Esperantista Unio (SEU), la plej agema kaj la plej multenombra landa asocio de esperantistoj. Verece kaj konvinke la romano prezentas la sortojn de ordinaraj esperantistoj kaj de SEU-gvidantoj, tragike pereintaj au\u0306 ekzilitaj en la koncentrejoj dum la stalinaj reprezalioj."}, {"text_idx": "#000003", "text": "La nova libro de Mikaelo Brons\u0302tejn estas beletra romano. Tamen g\u0302i ne estas ordinara beletro, g\u0302i estas bazita sur abunda esploro de dokumentoj el la priskribata tempoperiodo. G\u0302i guste transdonas la atmosferon de tiu freneza tempo. En la esperantista agado nialande ni sentis reeh\u0302ojn de tiu frenezo ec\u0302 duonjarcenton poste."}, {"text_idx": "#000004", "text": "Kovrante la jarojn de 1918 g\u0302is 1938, tiu c\u0302i romano kondukas nin al periodo, kiu komence estis plena de esperoj kaj revoj, sed finig\u0302is en terura tragedio. Konantoj de la historio de Rusio/Soveta Unio bone scias, pri kio temas: pri la tempo ekde la Oktobra Revolucio g\u0302is la Stalina \u201cGranda Purigo\u201d. La romano proksimigas al ni la du jardekojn per la okuloj de esperantistoj. Aperas la nomoj de viktimoj: bone konataj nomoj kiel Eu\u0306geno Mih\u0302alski, Dmitrij Snej\u0302ko, Roman Nikolskij kaj Ernest Drezen, sed ankau\u0306 la SAT-gvidanto Eu\u0306geno Lanti kaj la japana verkisto Akita Uj\u0302aku. Tiuj homoj rolas kune kun pluraj fikciaj personoj, tiel ke estig\u0302as fascina bildo de tumulta epoko. La rakontadon spicas au\u0306tentikaj citaj\u0302oj el siatempaj gazetoj kaj libroj."}, {"text_idx": "#000005", "text": "La romano de Mikaelo Brons\u0302tejn interteksas en unika maniero fadenojn rusajn kaj Esperantajn. Post la romanegoj de John Francis kaj Raymond Schwartz, jen niaepoke naskig\u0302is romano kiu panoramas turmentajn jardekojn de Sovetio tra sortoj strec\u0302e interplektitaj. Ne eklegu g\u0302in, se vi ne volas resti katenita dum semajnoj!"}, {"text_idx": "#000007", "text": "Rusianoj povas mendi librojn en ruslingva librobutiko."}, {"text_idx": "#000008", "text": "Dissendolisto kun informoj pri novaj libroj de eldonejo:"}, {"text_idx": "#000009", "text": "Kolora prezento de la libroj de Impeto, eldonitaj dum lastaj 17 jaroj."}]